
(Entuzijastični pljesak)

Dobar Dan! (Učenici : “Dobar dan, Učitelju!” Entuzijastični pljesak) Uistinu ste naporno radili! (Pljesak)

Uistinu ste naporno radili. Dolazite iz različitih regija i zemalja, pripadnici ste različitih rasa. Dafa učenika sada ima u skoro svakom kutku svijeta. Svi vi snosite najveću odgovornost Dafa učenika: vi ste nada za spasenje živih bića. Mnogi ljudi su spašeni zbog vašeg objašnjavanja istine i zbog vaših djela i ponašanja u svijetu. Zbog toga, u ime tih živih bića vam zahvaljujem! (Učenici plješću kako bi iskazali poštovanje)
Sada je konačni trenutak kojim završavaju aranžmani sklopljeni eonima ranije. Napredovanje povijesti do današnje točke nije bilo lagano, bilo je ispunjeno nedaćama, usponima i padovima. Od davnina do danas, mnoštvo Bogova je gledalo i pomno pratilo ovo stanje stvari, a posvećuju posebnu pažnju u ovoj konačnoj fazi. Pozorno gledaju svako djelo i misao Dafa učenika. Na početku, postojalo je mnogo nepoznanica - kakav će biti rezultat širenja Fa u ovom svijetu, hoće li se velika pretpovijesna nada ispuniti, hoće li Dafa učenici biti u stanju ispuniti njihove misije u konačnom vremenu, te hoće li uspjeti sve dobro obaviti. Također je postojalo temeljno pitanje uspjeha ili propasti i hoće li Tri Sfere uopće biti sačuvane. Nadalje, iako je Dafa učenicima pružena misija potvrđivanja Fa, trebalo je vidjeti hoće li oni zaista uspjeti. Zadovoljstvo je vidjeti da ste uspjeli. Neovisno o tome kakve nedaće, uspone i padove su Dafa učenici proživjeli putem, gledajući unatrag, to su bila samo sredstva koja su vas očvrsnula. To vas je učinilo još zrelijim i pomoglo vam da u tom procesu odstranite ljudske privezanosti, kulminirajući vašim napretkom prema Ispunjenju. To je put koji ste prešli. Kad se osvrnete unatrag, vidjet ćete da tako stvari stoje.

Neovisno o tome na što ste naišli dok ste potvrđivali Fa, reći ću vam da je to sve dobra stvar – pogotovo u ovim godinama progona - jer te stvari su se dogodile upravo zbog toga jer se vi kultivirate. Te teškoće i patnje, bez obzira kako velike ili teške ti izgledale, su dobre stvari, jer se događaju izričito zbog vaše kultivacije. Osoba može eliminirati karmu i riješiti se ljudskih privezanosti kada prolazi kroz teškoće i kroz teškoće može napredovati. Svejedno da li je vaš motiv spašavanje živih bića, potvrđivanje Fa ili unaprijeđenje u vašoj osobnoj kultivaciji, problemi su isti. Oni vam se neće maknuti s puta samo zato jer vi mislite: “Ja ovo radim za Dafa” ili “Ja ovo radim kako bi spasio živa bića”. Vi znate da Učitelj na to tako gleda, ali sile starog kozmosa i njegova bića ne gledaju na to na takav način, i to je dio izazova koji stoji ispred vas. Upravo zbog toga su se takve poteškoće pojavile i ovo je nešto najteže s čim su se Dafa učenici morali suočiti. Ljudska sposobnost da razumiju stvari, ili nedostatak iste, te različita shvaćanja i pogledi živih bića o ovome, su postali izazovi za vas dok potvrđujete Fa i spašavate živa bića ovog svijeta. No, neovisno o tome kako su se oni ponašali, mi ih još uvijek trebamo spasiti, jer njihov nedostatak razumijevanja rezultira iz činjenice da su izgubljeni u iluziji. Oni stvaraju neke izazove za Dafa učenike zbog toga jer ne vide stvari onakve kakve stvarno jesu. Iz kojeg god razloga da su došli ovdje, ili eonima godina ranije, oni svejedno čekaju ovo završno vrijeme. Mi ne možemo odlučiti ne pružati im spasenje samo zbog toga jer su se loše ponašali u jednom životu, ili zato jer su neku određenu stvar loše napravili. Kada Učitelj gleda živo biće, [ono što on razmatra] se odnosi na cijeli tijek postojanja tog bića. Ako je netko uradio mnoga dobra dijela tijekom povijesti, i možda čak postigao mnoge velike uspjehe u potvrđivanju Fa, zar možemo ne spasiti ga samo zato jer se ponašao loše u ovom životu?
Istina je da su se neki ponašali toliko loše da su izgubili svoju sudbinsku vezu, svoju priliku, čineći se bićima koja su van spašavanja. Ali vi, kao Dafa učenici koji se kultivirate uslijed  iluzije i koji spašavate ljude koji su uslijed iluzije, ne možete odrediti na koga se to odnosi. Tako ćete naići na izazove i na ljude s kojima jednostavno ne možete razumno komunicirati. Istina je da neki ljudi jedostavno ne mogu biti spašeni niti su dostojni da budu spašeni. Naići ćete i na takve ljude. Ne dopustite da vas ovakvi slučajevi obeshrabre u objašnjavanju istine i načinu na koji to radite i ne dopustite da zbog njih mijenjate pravilan način rada. U ovom svijetu, teškoće na koje nailazi Učitelj svaki dan, uz popratni pritisak, dolaze u brojevima većim od desetaka tisuća, no nitko nije uspio u tome da se pokolebam i to ne može biti učinjeno. Nitko ne može promijeniti ono što ja želim napraviti. Nitko to ne može promijeniti, bez obzira u kojem obliku se pojavljuju teškoće s kojima se ja suočavam. Isto stoji i za vaše potvrđivanje Fa. No, u vašem slučaju, dok potvrđujete Fa i spašavate ljude, vi ste još uvijek kultivatori, i kultivatori imaju ljudske privezanosti, inače bi bili Bogovi. A, da li se Bogovi mogu kultivirati? Bogovi se ne mogu kultivirati. Jedino se oni koji posjeduju ljudsko tijelo mogu kultivirati, i jedino tada se to može nazivati kultivacijom. Dakle, upravo zbog toga jer imate ovo ljudsko tijelo, imate priliku za kultivaciju i poboljšanje. Ova prilika se teško dobija i neprocjenjiva je, posebice kada Dafa učenici imaju tako veliku misiju. Dakle, u vašoj kultivaciji, bez obzira kakva iskušenja dolaze ili sa kakvim teškoćama se suočavate, ne smijete dopustiti da te stvari mijenjaju [vaš put].
Ovo je posebice važno za vrijeme ovih nekoliko godina u kojima Dafa učenici bivaju progonjeni, gdje na površini izgleda kako zla Partija progoni Kineze, progoni kultivatore, kada zapravo ništa na ovome svijetu nije održivo i ne može postojati bez kozmičkih faktora iza kulisa, bez postojanja mikrokozmičkih faktora. Faktori iza zle partije su zla bića koja na površini imaju izgled zlog crvenog zmaja, ali sastoje se od mnogih molekula, čestica i nekih prljavih demonskih bića sa niskih nivoa – prljava smjesa. To je čime se stare sile služe kako bi smetale Dafa učenicima.

Nedavno su pristalice zle Partije napale Dafa učenike u Centru za Napuštanje Partije u Flushing-u u New York-u. Slični incidenti su se dogodili i u drugim regijama, kao što ste mogli vidjeti, iako nisu bili tako oštri. Naizgled, namjera pokvarenih ljudi je bila da organiziraju napad na vas, nadajući se da će vas rasturiti i zaustaviti u organiziranju aktivnosti za napuštanje Partije. Oni se boje a Centar im je trn u oku. Javno postojanje „Centra za napuštanje pokvarene KP Kine“ je neiscrpan izvor ogorčenja i ljutine za njih. Činjenica je, to je moćno mjesto za uništavanje zla i to je razlog zbog kojeg ga se oni boje. Dakle ako na to gledate iz pozitivnog kuta, što je Centar za Napuštanje Partije? Zar to nije mjesto za spašavanje živih bića? U zlu ne postoji ništa zastrašujuće. Ono što želim reći je da, nakon što su se  dogodili napadi i smetnje, imali smo, kao i uvijek, neke ljude koji se ne kultiviraju marljivo ili koji imaju puno ljudskih privezanosti. Gledali su na stvari ljudskim načinom razmišljanja. Zar zlo i dobro ne biva izloženo upravo kako bi ga ljudi svijeta vidjeli? Zar oni koji mogu biti spašeni nisu identificirani i izdvojeni? Kao što sam rekao ranije, neka bića su nedostojna toga da budu spašena. Možete razjašnjavati činjenice svakom čovjeku, ali neće svaki čovjek na kojeg naiđete biti spašen, jer neki više nisu dostojni toga da budu spašeni. U kritičnim momentima, ishod je determiniran time kako se osoba postavi i kako svaka osoba postupa sa stvarima. Da li radnje te osobe proizlaze iz dobrih ili loših misli? Bogovi gledaju što svaka osoba razmišlja i odlučuju o tome hoće li to biće biti zadržano. Drugačije gledano, zar ti događaji sami po sebi ne pružaju mogućnost spašavanja onim bićima koja mogu biti spašena? Može li se išta što se događa u Dafa kultivaciji, u Fa- Ispravljanju ili potvrđivanju Fa dogoditi slučajno? Zar ovaj incident sam po sebi ne spašava živa bića? Stvorio je tako veliki utisak u društvu i svi razmišljaju o njemu. Kao što sam prije spomenuo, zla KPK bi mogla sebi uštediti neke probleme time da ne radi ništa, jer kada god napravi nešto loše, posebice prema Dafa učenicima, to rezultira skandalom i fijaskom za nju te to na kraju pomaže Dafa učenicima u onome što rade. Oni učenici koji imaju mnogo ljudskih privezanosti trebaju zapamtiti moje riječi. Možda vam je ovo sada jasno, ali nemojte to zaboraviti čim se nešto dogodi i ponovo gledati na stvari s ljudskog stajališta.

Njihov pokušaj je konačno propao i to jadno propao – poput razbijanja jajeta o stijenu. Čak i kada su izložili Dafa učenike tako okrutnom progonu u Kini, učenici su prošli kroz to, sve odlučniji. Onda kakvu mogućnost za uspjeh ima takva taktika izvan Kine? Kako je se možemo bojati? Čvrsta odlučnost Dafa učenika je nepokolebljiva. Fizički napadi i verbalno zlostavljanje su samo odraz nemoći. U ovom društvu fizički napad je kažnjivo djelo. Dakle, nemojte dopustiti da vas ove zle stvari zastraše i ne postanite žrtve laži kojima se koriste kako bi obmanuli obične ljude. Neki pričaju o tome kako obični ljudi imaju određeno mišljenje o ovome, ali što onda? Obični ljudi imaju svakojaka mišljenja. Vi ste ti koji spašavate njih, tako da vi morate jasno znati što radite i u koju svrhu.

Bogovi su već u ranom periodu mog Fa-Ispravljanja iznijeli jedno pravilo, a to je da nevažno o svrsi, bilo što što zla Partija napravi će konačno pomoći meni i Dafa učenicima. Tako da kada god zla KPK želi učiniti nešto loše, to će završiti kao neuspjeh i skandal već od samog početka. Obratite pažnju i objektivno gledajući vidjet ćete kako je sve što se dogodilo zadnjih devet godina tako završilo. Zla KPK zna da ljudi svijeta smatraju njen gangsterovski režim nastranim tako da je oduvijek pokušavala kreirati fasadu za javnost. Sada je čak i ta fasada uništena i maska skinuta, tako da zna da se više ne može pretvarati te ispoljava golu agresiju. Danas, ovaj gangsterovski režim i cijela vlada, uključujući i njene ambasade u inozemstvu, postoje isključivo zbog Falun Gong-a. Ovaj veliki stroj vas prati i predstavlja u jarkom svijetlu – zar to nije sjajno i nešto nečuveno? Više se i ne trude pretvarati pa se koriste svojom razbojničkom, potajnom taktikom dok rade zlobne stvari. Predstava koju oni prirede izgleda zastrašujuća, ali ja bi rekao da je to njihov zadnji nalet prije nego što nestanu. (Pljesak) Samo gledajte i vidjet ćete da se ova drama upravo tako odvija. Ovaj povijesni period je aranžiran kako bi Dafa učenici spasili živa bića i zašto niste preuzeli glavnu ulogu? Zašto dati prioritet riječima običnih ljudi koji su indoktrinirani kulturom zle Partije? Zašto obraćate toliko pažnje na zli progon? Ovo je pitanje vrijedno ozbiljnog razmatranja. Učitelj vam ne bi rekao ove stvari prije nego što je progon započeo 1999. godine, ali vi ste sada Dafa učenici koji ste uspjeli, vi ste Dafa učenici koji će uskoro postići Ispunjenje. (Pljesak)

Trenutno, dok Fa – Ispravljanje neprestano napreduje, površinska dimenzija izgleda kao nešto što bi bilo probušeno i sa malim ubodom. Ostalo je vrlo malo toga. Zla bića bivaju uništena u velikim količinama, i sada sve dok Dafa učenici održavaju jake ispravne misli, zla bića ne mogu pružiti nikakav otpor. Svaki put kada čine neko zlodjelo, moraju skupiti mnoštvo pokvarenih demona koji dolaze skoro punom snagom. Ovo je Fa-Ispravljanje i odvija se pročišćavanje univerzuma, tako da oni bivaju eliminirani i snaga zla biva uništena. Onda nakon zavšetka eliminacije oni se ponovno smire na neko vrijeme. Tako se događa svaki put. Viđeno u tom svijetlu, to je upravo još veći razlog zašto Dafa učenici trebaju imati smiren, razborit um. Već ste prošli kroz najteži dio vaše kultivacije, zato dobro odradite zadnji dio puta, i cijenite put kojim ste prešli! Nije vam bilo lako i prošli ste kroz besprimjerne tegobe. To trebate cijeniti. Slava koja čeka u budućnosti je velika vrlina koju postižete vašim radom da potvrdite Fa i sve ono što vas čeka će biti samo najbolje. (Pljesak)

Ne dopustite da to što je broj učenika u nekom području relativno malen, ili da postojanje nesuglasica među učenicima u nekim područjima postanu razlozi za vašu pasivnost u potvrđivanju Fa, u spašavanju živih bića, pa čak i u vašoj osobnoj kultivaciji. Vi biste onda upropaštavali sebe. Trebate biti svjesni, kao što govorim cijelo vrijeme, da kada vi, kao Dafa učenici, gledate nešto, onda to trebate gledati obrnuto jer su Tri Sfere obrnute i trebate se ispravno i pozitivno ponašati. Ono što ljudi smatraju da nije dobro je dobro za kultivatore – bića koja žele napustiti ovo mjesto. Ako je vaše razmišljanje isto kao razmišljanje obične osobe, onda ćete zauvijek biti obična osoba i nikada nećete moći otići odavde. Dakle, kada dođete u susret sa poteškoćama, to je savršena prilika za vaš napredak. Ako ste sposobni gledati unutar sebe, ta izazovna situacija će ustvari postati prilika, nešto za prebroditi i šansa da uđete u novo stanje. Zašto ne gledate na stvari na takav način? Čim dođete u susret s poteškoćama, odgurujete ih. Kao što sam rekao, čak da se prepirete oko potvrđivanja Fa i spašavanja živih bića ili ako ste čuli neke neugodne komentare, oni su svi tu za vaše napredovanje, jer vaše napredovanje je na prvom mjestu. Bez vašeg napretka ništa ne možete postići, ukljućujući spašavanje živih bića. Ako se ne uspijete popraviti i doživjeti Ispunjenje, gdje će otići živa bića koja ste spasili? Tko će ih uzeti? Zašto to ne gledate na taj način? Naravno, dok ste među običnim ljudima, teško je napraviti sve savršeno i uistinu biti takav svakog trenutka. Ali ako ništa, barem na glavna pitanja poput spašavanja živih bića ili vaše kultivacije, trebali biste gledati na taj način, zar ne? Oni od vas koji su zaostali, koji su postali pasivni, koji su puni žalbi, koji su u nategnutim odnosima s drugima, koji se fokusiraju na one u Falun Dafa Udruženju, nitko od vas nije spreman kultivirati sebe i umjesto toga gledate prema vani. Ako se oni u Dafa Udruženju dobro kultiviraju, ili to ako se drugi ljudi dobro kultiviraju, ili da svi obični ljudi postanu dobri, od kakve je to koristi za vas? Što vi dobivate time? Vi bi onda malo pridonijeli društvu i napravili par dobrih djela i to bi bilo to. To nije ono što kultivatori žele postići. To vas čini samo dobrom osobom među običnim ljudima i to vas ne može voditi do Ispunjenja. Dakle, dok se kultivirate, morate kultivirati vaš um, rješavati se ljudskih privezanosti i gledati na stvari ispravnim mislima.

Kada su Tri Sfere stvorene, stvorene su preokrenuto. Ovdje ne postoje pozitivni, ispravni principi. Da postoje, ne bi bilo potrebe da ovdje dolaze Shakyamuni ili Isus i širenje Fa se ne bi dogodilo, a još manje bi Fa trebao biti ispravljen ovdje. Principi ovdje su obrnuti, i ono što ljudi rade i način na koji to rade su nazadni. Ono što ljudima ovdje miriše lijepo, tamo smrdi, kao što i ono što ljudi ovdje smatraju dobrim se tamo lako smatra lošim. U očima bogova, oni koje ljudi smatraju herojima su ljudi koji, vođeni emotivnim impulsima i željama, dobiju ono što žele na način da se bore za to. Ali u očima bogova, oni koji zauzmu političku moć kroz ratovanje su banditi. I to je uistinu način na koji je čovječanstvo postojalo, [prateći taj princip na ljudskom nivou po kojem] „pobjednik koji osvaja svijet vojnom silom dobije vlast nad zemljom“ i tako je bilo oduvijek - potpuno izvan pozitivnih, ispravnih principa. Sve je obrnuto. No upravo zbog toga jer je sve obrnuto, to omogućava ljudima da se kultiviraju i daje im priliku da sagledavaju stvari na pozitivan i ispravan način dok su uronjeni u ono obrnuto, gledajući ono “loše” kao dobro. Naravno, ne možete poremetiti stanje stvari u ovoj dimenziji ili namjerno raditi nešto loše što krši uvriježene principe. Dok se kultivirate, trebali biste shvatiti stvari koje se čine kao poteškoće, emotivni udarci ili stvari koje utječu na vaš xinxing i slično, kao dobre stvari. Ako sve teškoće, iskušenja i slično kroz što prolazite smatrate lošim stvarima, onda ste obična osoba. Teškoće su otplaćivanje karmičkih dugova i kada stvari ne idu lagano to vam omogućava da povisite xinxing. Isto vrijedi i za obične ljude, u biti – sve se odnosi na uklanjanje karme, i kada netko ukloni svoju karmu u sljedećem životu će biti imućan. No, ljudi toga nisu svjesni. Kultivator treba smanjiti svoju karmu, popravljati svoj xinxing putem kultivacije i na kraju postići Ispunjenje. Za Dafa učenika to je najosnovnije učenje Fa i najfundamentalnije pitanje. No neki ljudi još uvijek, nakon nekoliko godina, nisu promijenili svoja shvaćanja na fundamentalnom nivou. Koliko godina ste se kultivirali? Još uvijek ne uspijevaš gledati na stvari na taj način i još uvijek ne uspijevaš sagledati stvari na pozitivan ispravan način. Bio sam uistinu tužan čitajući sva ta pisma koja ste mi pisali i to o čemu ste izvještavali. Zašto ste toliko vezani za svjetovne stvari? U ovo uključujem vaše privezanosti u vezi Dafa Udruženja iz raznih područja. Dafa Udruženja su stvorena samo kako bi potpomagala Dafa učenicima u potvrđivanju Fa. Njihovi članovi nisu tu kako bi bili na primjer svima i oni nisu Učitelj. No, vi trebate cijeniti ovu formu, jer vam može pomoći da lokalno koordinirate stvari, da bolje potvrđujete Fa i da živa bića budu efikasnije spašena.

Trenutno je najveći problem koji imamo taj o kojem sam upravo govorio. Tj., to kada se ne uspijevate kultivirati i gledati unutar sebe. Učitelja ne brine ako su stvari “kaotične”. Učitelj može sagledati stvari puno jasnije nego vi, tako da me ne trebate izvještavati o problemima. Ono što ste napisali u biti ispoljava vaše privezanosti i ljudsko razmišljanje, razliveno po tim stranicama. Zbog čega je Učitelj došao ovdje? Učitelj može točno razlikovati što je ispravno a što ne. Svi znate zašto smo mi sa Divine Performing Arts sposobni prezentirati besprijekornu dobrotu i ljepotu i zašto grupa mladih ljudi koji su trenirali tek više od godinu dana može održati nastup koji je jedan od najboljih na svijetu, prvoklasan i međunarodnog kalibra. To je zato jer se Učitelj pobrinuo za to. Obični ljudi ne bi mogli to postići. Učitelj je došao ovdje da bi sproveo Fa-Ispravljanje, a kako bi ja mogao ispravljati Fa da su čak i stvari oko mene “kaotične”? S moje strane ništa se neće promijeniti. Standard za mjerenje dobrog i lošeg leži u meni. Mogu vam reći, iznimno točno, što predstavlja svaka vaša riječ, radnja, misao ili pogled. Samo Učitelj vam to ne govori kako bi vam dao još veće prilike, znajući kakvi ljudi mogu biti u procesu kultivacije. Ovo što sam upravo rekao je zvono uzbune za vas, i da bi vam naglasio da cijenite put koji ste prešli u svojoj kultivaciji. Nije bilo lagano, moji Dafa učenici. Prebrodili ste jedan od najokrutnijih progona i ta čast i slava već pripadaju vama, sada je jedino pitanje toga kako još bolje djelovati.

Sve što sam upravo rekao se, naravno, odnosi na nedostatke. Kada bismo pričali o dobrim stvarima, rekao bih da su Dafa učenici zaista izuzetni. Uradili ste mnoge stvari koje Dafa učenici trebaju raditi, usavršavajući sebe i uspostavljajući svoju veliku vrlinu, a u sklopu toga spašavajući živa bića svijeta. I to ne samo živa bića ovog svijeta. Iako možemo vidjeti ono što je ovdje, ako iza jednog bića stoji ogromna grupa života koja se proširuje u kozmos, onda je to uistinu iznimno važno pitanje. Da, razmislite o tome: ako su cjelokupne Tri Sfere stvorene za ovaj pothvat, tko su onda bića koja su ovdje ljudi ili neki drugi životni oblik za vrijeme Fa – Ispravljanja? To nije jednostavna stvar. No, ljudski svijet je, na kraju, ipak ljudski svijet. Čak da su i mnogi bogovi došli ovdje, to ne bi izgledalo kao božansko društvo. To nije moguće, i to se davno uzelo u obzir. Kada netko dođe ovdje, mora prisvojiti stanje ljudskog bića. Jedino tada se može kultivirati – jedino kada je usljed iluzije može imati priliku. To je razlog zašto su neki ljudi uspjeli pratiti standard a neki ne. Tako stoje stvari u ovom svijetu.

Malo ranije, kad sam stigao vidio sam da ste gledali kratku video snimku o mladim Dafa učenicima koji su dio ansambla Divine Performing Arts i Fei Tian Akademije Umjetnosti. No, tu postoji mnogo više od toga. Ono što su Dafa učenici širom svijeta napravili je tako inspirativno i uzbudljivo, samo što o tome u ovom svijetu nisu snimljeni filmovi. Ali u kozmosu postoje filmovi o vama. (Pljesak) Niti jedna jedina dobra stvar koju ste napravili nije propuštena – za sve postoji video snimak. Uistinu postoje video snimci. Sve te stvari se snimaju, jer one su dio puta koji ste prešli i one su vaša slava.

Dakle, pričao sam općenito o nekolicini stvari. Postoji mnogo toga o čemu Učitelj ne želi prejasno, previše ili preopširno razgovarati. To je zbog nečega čega neki još nisu svjesni, iako sam to spomenuo nekoliko puta, a to je da ste vi ti koji potvrđujete Fa, a ne Učitelj. Jedino kada hodate svojim osobnim  putem potvrđivanja Fa  možete se usavršiti i utvrditi svoju veliku vrlinu. Zbog toga to morate sami uraditi. Neki ljudi ponekad pitaju Učitelja o nekim projektima ili čak o nečemu što žele uraditi kao pojedinci, pitajući: “Kako bi ovo trebao napraviti?”. Upravo time daju svoju veliku vrlinu Učitelju. Naravno da ja znam na koji način to treba uraditi, no ako bi ja to izgovorio za vas, ne bi imali ništa i ako ste radili na tome; jedino bi pomagali meni da to uradim, umjesto utvrđivali svoju veliku vrlinu. Sva velika vrlina proizašla iz svih ovih stvari bi onda pripadala jedino Učitelju. Razlog zbog kojeg vam nisam želio odgovoriti na pitanja ili sam vas čak nekad i neugodno pogledao je zbog toga jer želim da to sami shvatite. Hodajte svojim putem i nemojte izgubiti tu priliku. Zašto to ne možete shvatiti? (Učitelj se nasmijao). Uvijek mi postavljate pitanje za pitanjem. Učitelj potvrđuje ono što su napravili Dafa učenici. Sve dok ono što radite, radite iz želje da potvrdite Fa i da spasite živa bića, ja ću odobriti sve što radite. Kada radite te stvari, tu će biti prisutna i moja Zakonska Tijela ili bogovi kako bi vam pomogli i pojačali učinak, čineći ono što radite još sjajnijim i izuzetnijim. (Pljesak) Često ne uspijevate sagledavati stvari na taj način i čim naiđete na neke poteškoće dolazite Učitelju. No, upravo kada naiđe ta poteškoća, to je vrijeme za vaše napredovanje, za utvrđivanje vaše velike vrline i slave.

To je sve za danas.

